MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

HOTĂRÂREA NR. 144
privind aprobarea situaţiilor financiare anuale ale Regiei Autonome de Administrare a Domeniului Public şi Fondului Locativ Craiova

Consiliul Local al Municipiului Craiova, întrunit în şedinţa extraordinară din data de 29.05.2012;

Având în vedere raportul nr.65065/2012 întocmit de Direcţia Economico - Financiară  prin care se propune aprobarea situaţiilor financiare anuale ale Regiei Autonome de Administrare a Domeniului Public şi Fondului Locativ Craiova şi rapoartele comisiilor de specialitate ale Consiliului Local al Municipiului Craiova nr. 76 şi 78/2012;

În conformitate cu prevederile art.57 din Legea nr.273/2006 privind finanţele publice locale, modificată şi completată, art.28 din Legea contabilităţii nr.82/1991, republicată, şi art.3 din Ordinul Ministrului Finanţelor nr.3055/2009 pentru aprobarea reglementărilor contabile conforme cu directivele europene, modificat şi completat prin Ordinul Ministrului Finanţelor Publice nr.2382/2011;

În temeiul art.36 alin.2 lit. b coroborat cu alin.4 lit. a, art. 45 alin.2 lit. a şi art.61 alin.2 din Legea nr.215/2001, republicată, privind administraţia publică locală.
HOTĂRĂŞTE:
Art.1. Se aprobă situaţiile financiare anuale - bilanţul contabil, contul de profit şi pierdere, situaţia modificărilor capitalului propriu, situaţia fluxurilor de trezorerie, note explicative la situaţiile financiare anuale ale Regiei Autonome de Administrare a Domeniului Public şi Fondului Locativ Craiova, anexe la prezenta hotărâre şi  parte integrantă din aceasta.
Art.2. Primarul Municipiului Craiova, prin aparatul de specialitate: Serviciul Administraţie Publică Locală,  Direcţia Economico – Financiară şi Regia Autonomă de Administrare a Domeniului Public şi Fondului Locativ Craiova vor aduce la îndeplinire prevederile prezentei hotărâri.

